पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना का खाैफ ऐसा है कि बिहार के गया से रामगढ़ आ रही बस में उल्टी हाेने पर कंडक्टर और खलासी ने एक महिला काे उसके दाे बच्चाें के साथ जबरन नीचे उतार दिया। चाैपारण के पास रास्ते पर किसी हाेटल के सामने उतारकर बस वाले चलते बने। बस पर करीब 25 यात्री सवार थे, लेकिन किसी काे उन पर तरस नहीं आई। महिला बुधवार की देर शाम तक घर नहीं पहुंची। परिजन रामगढ़ से गया के बीच रास्ते में तलाश कर रहे हैं। बरही थाने को सूचना देकर मदद मांगी है।
रामगढ़ निवासी सुजीत शर्मा की पत्नी रीना देवी (27) बेटी लक्ष्मी (10) और बेटा उत्तम (7) के साथ अपने मायके गया से रामगढ़ स्थित ससुराल आ रही थीं। मंगलवार दाेपहर करीब तीन बजे बस में उन्हें उल्टी हाेने लगी। इससे यात्रियों में कोरोना का डर समा गया। ड्राइवर ने चाैपारण के पास एक हाेटल के सामने बस राेक दी। इसके बाद कंडक्टर और खलासी ने महिला और उनके बच्चों को उतार दिया और चले गए। रीना देवी ने फाेन कर अपने ससुर रामाशीष शर्मा काे घटना की जानकारी दी। रामाशीष शर्मा द्वारा जानकारी देेने के बाद बरही पुलिस भी महिला और दाेनाें बच्चे काे तलाश रही है।
ससुर बोले- दोपहर 3.30 बजे के बाद बहू का फाेन बंद, अनिष्ट की आशंका
रामाशीष शर्मा ने कहा कि रीना से दाेपहर साढ़े तीन बजे तक फाेन पर बातें हुईं। इसके बाद से फाेन बंद है। बहू ने फाेन पर बस से उतार दिए जाने की घटना के बारे में बताया था। मैंने उससे कहा था कि हम लाेग बरही पहुंच रहे हैं। तुम किराये पर ऑटाे या काेई गाड़ी लेकर बरही माेड़ पर आ जाओ। इसके बाद से उससे संपर्क नहीं हो रहा है। घर वालाें काे अनिष्ट की आशंका हाे रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn